CELEX: 62016CA0622
Language: hr
Date: 2018-11-06 00:00:00
Title: Spojeni predmeti C-622/16 P do C-624/16 P: Presuda Suda (veliko vijeće) od 6. studenoga 2018. – Scuola Elementare Maria Montessori Srl protiv Europske komisije, Talijanske Republike (C-622/16 P), Europska komisija protiv Scuola Elementare Maria Montessori Srl, Talijanske Republike (C-623/16 P), Europska komisija protiv Pietra Ferraccija, Talijanske Republike (C-624-16 P) (Žalba — Državne potpore — Odluka kojom se proglašava nemogućnost ostvarivanja povrata državne potpore nespojive s unutarnjim tržištem — Odluka kojom se utvrđuje nepostojanje državne potpore — Tužbe za poništenje koje su podnijeli konkurenti korisnika državnih potpora — Dopuštenost — Regulatorni akt koji ne podrazumijeva provedbene mjere — Izravan utjecaj — Pojam „apsolutne nemogućnosti” ostvarivanja povrata državne potpore nespojive s unutarnjim tržištem — Pojam „državna potpora” — Pojmovi „poduzetnik” i „gospodarska djelatnost”)

14.1.2019   
            
            
               HR
            
            
               Službeni list Europske unije
            
            
               C 16/4
            
         
      Presuda Suda (veliko vijeće) od 6. studenoga 2018. – Scuola Elementare Maria Montessori Srl protiv Europske komisije, Talijanske Republike (C-622/16 P), Europska komisija protiv Scuola Elementare Maria Montessori Srl, Talijanske Republike (C-623/16 P), Europska komisija protiv Pietra Ferraccija, Talijanske Republike (C-624-16 P)
      (Spojeni predmeti C-622/16 P do C-624/16 P) (1)
      
      ((Žalba - Državne potpore - Odluka kojom se proglašava nemogućnost ostvarivanja povrata državne potpore nespojive s unutarnjim tržištem - Odluka kojom se utvrđuje nepostojanje državne potpore - Tužbe za poništenje koje su podnijeli konkurenti korisnika državnih potpora - Dopuštenost - Regulatorni akt koji ne podrazumijeva provedbene mjere - Izravan utjecaj - Pojam „apsolutne nemogućnosti” ostvarivanja povrata državne potpore nespojive s unutarnjim tržištem - Pojam „državna potpora” - Pojmovi „poduzetnik” i „gospodarska djelatnost”))
      (2019/C 16/04)
      Jezik postupka: talijanski
      
         Stranke
      
      (C-622/16 P)
      
         Žalitelj: Scuola Elementare Maria Montessori Srl (zastupnici: E. Gambaro i F. Mazzocchi, avvocati)
      
         Druge stranke u postupku: Europska komisija (zastupnici: D. Grespan, P. Stancanelli i F. Tomat, agenti), Talijanska Republika (zastupnici: G. Palmieri, agent, uz sudjelovanje G. De Bellisa i S. Fiorentina, avvocati dello Stato)
      (C-623/16 P)
      
         Žalitelj: Europska komisija (zastupnici: D. Grespan, P. Stancanelli i F. Tomat, agenti)
      
         Druge stranke u postupku: Scuola Elementare Maria Montessori Srl (zastupnici: E. Gambaro i F. Mazzocchi, avvocati), Talijanska Republika (zastupnici: G. Palmieri, agent, uz sudjelovanje G. De Bellisa i S. Fiorentina, avvocati dello Stato)
      (C-624/16 P)
      
         Žalitelj: Europska komisija (zastupnici: D. Grespan, P. Stancanelli i F. Tomat, agenti)
      
         Druge stranke u postupku: Pietro Ferracci, Talijanska Republika (zastupnici: G. Palmieri, agent, uz sudjelovanje G. De Bellisa i S. Fiorentina, avvocati dello Stato)
      
         Izreka
      
      
                  1.
               
               
                  Ukida se presuda Općeg suda Europske unije od 15. rujna 2016., Scuola Elementare Maria Montessori/Komisija (T-220/13, neobjavljena, EU:T:2016:484), kojom je odbijena tužba što ju je podnijela Scuola Elementare Maria Montessori Srl radi poništenja Odluke Komisije 2013/284/EU od 19. prosinca 2012. o državnoj potpori S. A. 20829 (C 26/2010, ex NN 43/2010 (ex CP 71/2006)) Sustav koji je provela Italija i koji se odnosi na oslobođenje od plaćanja općinskog poreza na nekretnine koje upotrebljavaju nekomercijalni subjekti u posebne svrhe, zbog toga što Komisija nije naložila povrat nezakonitih potpora dodijeljenih na temelju oslobođenja od Imposte comunale sugli immobili (općinski porez na nekretnine).
               
            
                  2.
               
               
                  Žalba u predmetu C-622/16 P odbija se u preostalom dijelu.
               
            
                  3.
               
               
                  Poništava se Odluka 2013/284 jer Europska komisija nije naložila povrat nezakonitih potpora dodijeljenih na temelju oslobođenja od Imposte comunale sugli immobili (općinski porez na nekretnine).
               
            
                  4.
               
               
                  Žalbe u predmetima C-623/16 P i C-624/16 P odbijaju se.
               
            
                  5.
               
               
                  Scuola Elementare Maria Montessori Srl snosi polovicu svojih troškova nastalih u žalbenom postupku u predmetu C-622/16 P te dvije trećine troškova Europske komisije i svoje troškove koji se odnose na postupak povodom tužbe pred Općim sudom Europske unije u predmetu T-220/13.
               
            
                  6.
               
               
                  Kad je riječ o vlastitim troškovima, Europska komisija snosi trećinu troškova koji se odnose na postupak povodom tužbe pred Općim sudom Europske unije u predmetu T-220/13 i troškove koji se odnose na žalbene postupke u predmetima C-622/16 P do C-624/16 P, a što se tiče troškova Scuole Elementare Maria Montessori Srl, Komisija snosi trećinu troškova koji se odnose na postupak povodom tužbe pred Općim sudom Europske unije u predmetu T-220/13 te polovicu troškova koji se odnose na žalbeni postupak u predmetu C-622/16 P i troškove nastale u okviru predmeta C-623/16 P.
               
            
                  7.
               
               
                  Talijanska Republika snosi svoje troškove nastale u predmetima C-622/16 P do C-624/16 P.
               
            
         (1)  SL C 38, 6. 2. 2017.